ຈຳນວນຜູ້ເສຍຊີວິດ ຈາກໄພແຜ່ນດິນໄຫວ ໃນເນປາລ ແລະ ການຊ່ອຍເຫຼືອ ຍັງທະວີຂຶ້ນເລື້ອຍໆ
​ເຮືອ​ບິນທະຫານ​ສະຫະລັດລຳ​ນຶ່ງ ພ້ອມ​ກັບ​​ເຄື່ອງ​ຈັກ​ໜັກ ​ແລະຜູ້​ຄວບ​ຄຸມ​ ການ​ສັນຈອນ​ທາງ​ອາກາດ ຈຳນວນ​ນຶ່ງ ​ໄດ້​​ໄປ​ເຖິງ​ປະ​ເທດ​ເນ​ປາລ​ ເພື່ອຊ່ອຍຈັດການກັບ ​​ເຄື່ອງ​ຂອງຊ່ອຍ​ເຫຼືອຕ່າງໆ.
ອີກສີ່ຄົນໄດ້ຖືກຊ່ອຍເຫຼືອອອກມາ ຈາກໃຕ້ຊາກຫັກພັງ ລວມທັງຊາຍຊະລາ ອາຍຸ 101 ປີ ຫຼາຍໆມື້ຫຼັງຈາກ ແຜ່ນດິນ ໄຫວຮ້າຍແຮງ ໄດ້ປະທະເນປາລ ຕຳຫລວດ ກ່າວໃນວັນອາທິດວານນີ້ ວ່າ ຊາຍຊະລາດັ່ງກ່າວ ໄດ້ຖືກພົບເຫັນ ຢູ່ຫ່າງຈາກນະຄອນຫລວງ Kathmandu ໄປ ທາງພາກຕາເວັນອອກສຽງເໜືອ ປະມານ 80 ກິໂລແມັດ ບັນດາພະນັກງານກູ້ໄພ ລາຍງານກ່ອນໜ້ານີ້ ວ່າ ໄດ້ຊ່ວຍກັນດຶງ ເອົາຜູ້ລອດຊີວິດອີກ 3 ຄົນ ອອກມາຈາກຊາກຫັກພັງຕ່າງໆ ຢູ່ໃນ ເຂດເມືອງ Sindhupalchowk ທາງກ້ຳຕາເວັນອອກສຽງເໜືອ ຂອງ Kathmandu ແຕ່ບັນດາເຈົ້າໜ້າທີ່ ກ່າວວ່າ 8 ມື້ຜ່ານໄປ ຫຼັງຈາກເກີດແຜ່ນດິນໄຫວ ຄວາມຫວັງທີ່ຈະ ພົບເຫັນພວກທີ່ລອດຊີວິດຕື່ມອີກນັ້ນ ແມ່ນຈາງຫາຍໄປຢ່າງວ່ອງໄວ ແລະ ຈຳນວນຂອງ ຜູ້ທີ່ເສຍຊີວິດ ອາດເພີ້ມ  ຈຳນວນທັງໝົດ 7,200 ຄົນໃນປັດຈຸບັນ ແລະ ຫຼາຍພັນຄົນ ຍັງຫາຍສາບສູນຢູ່ ລວມທັງຊາວຢູໂຣບ ທີ່ໄປຢ້ຽມຢາມປະເທດ ປະມານ 1,000 ຄົນ ໃນວັນອາທິດວານນີ້ ເຮືອບິນທະຫານສະຫະລັດລຳນຶ່ງ ພ້ອມກັບເຄື່ອງຈັກໜັກ ແລະ ຜູ້ ຄວບຄຸມ ການສັນຈອນທາງອາກາດຈຳນວນນຶ່ງ ໄດ້ໄປເຖິງປະເທດເນປາລ ທະຫານ ສະຫະລັດ ຈະຊ່ອຍຈັດການກັບເຄື່ອງຂອງຊ່ອຍເຫຼືອ ທີ່ກອງກັນເພີ້ມຂຶ້ນເລື້ອຍໆ ເຮັດໃຫ້ ມີສະພາບການແອອັດ ຢູ່ໃນສະໜາມບິນສາກົນແຫ່ງດຽວຂອງເນປາລ ທີ່ນະຄອນຫລວງ Kathmandu ຊຶ່ງກຳລັງດິ້ນຮົນເພື່ອຈະແຈກຢາຍເຄື່ອງຊ່ອຍເຫຼືອ ຕ່າງໆທີ່ສົ່ງໄປຈາກ ທົ່ວໂລກ ນັບຕັ້ງແຕ່ເກີດໄພແຜ່ນດິນໄຫວ ຄວາມແຮງ 7 8 ຣິກເຕີ້ນັ້ນ